I landssvikoppgjøret og rettssaken i Oslo november 1945 påberopte Hagelin seg hukommelsessvikt. Kona forsøkte å ta på seg skyld for Hagelins handlinger ved å si at det var hun som var nasjonalsosialisten av de to, men lagmannsretten fant ingen formildende omstendigheter og dømte Hagelin til døden. Dommen ble stadfestet i Høyesterett i mai året etter. Dødsdommen ble fullbyrdet 25. mai 1946.